Emîne Şenyaşara ke mêrde û di lajê ci hetê pawitox û merdimanê Wekîlê AKPyî Halîl Îbrahîm Yildizî ra kişîyayî lajê xo Ferît Şenyaşarî reyde verê Edlîyeya Riha de 21 rojî yo çalakîya 'nobeta edaletî' rê dewam kena.
Ferît Şenyaşaro ke nê hêrişî de birîndar bibi dima ke birayê Wekîlê AKPyî Halîl Îbrahîm Yildizî Suleyman Yildizî gerreyê ci kerd asayîşî venga ci da ke wa bêro îfade bido. Ferît Şenyaşar nêeşka asayîş de derheqê sûcdarîye de agahîyêke bigêro.
Keyeyê medyaya komelkîye ser o na eşkerayîye kerde: ''Lûrik û bermê dadîye do veng û hûyayîşê zulmî nizm bikerê. Beno ke ti eşkenî pê fotografanê montajkerdeyan serekkomarî bixapîne la nêeşkenî şarê Tirkîya bixapîne. Roja 21. de têkoşînê ma yê edaletî asayîş de dewam keno.''
